Sabarmati

Sabarmati () mendebaldeko Indiako ibaia da, Arabiako itsasoan bokalea duena. 371 kilometroko luzera du.

 Geografia 
Sabarmatik Udaipur barrutian du iturria, Aravalli mendikatetik gertu (Rajastanen). Hasierako bidean Wakal ere esaten zaio. Ibaiaren ibilbidearen zatirik handienak Gujarat estatua zeharkatzen du, Khambhateko golkoan (Arabiako itsasoan) itsasoratzen delarik.

Ahmedabad eta Gandhinagar hiriak, Gujarateko hiriburu politiko eta ekonomikoak, Sabarmati ibaiaren ertzean daude.

 Historia 
Kapila jakintsuaren ashrama ibai horren (batzuetan Sarasuati esaten zaio) ertzetik gertu zegoen, Bindu Sarovara izeneko aintzira baten inguruan.

Elezahar musulman batek dioenez, 1411n, Ahmed Shah Gujarateko sultanak, ibaiaren ertzean atseden hartzen ari zela, untxi batek erakutsitako ausardian inspiratu zen Ahmedabad hiria sortzeko. Untxi horrek txakur bat zuen atzetik.

Indiako independentziaren aldeko borrokan, Mahatma Gandhi buruzagi politiko erlijioso hinduistak bere egoitza Sabarmati izeneko ashramean ezarri zuen, ibai honen ertzean.

 Erreferentziak 

 Kanpo estekak 

Kategoria:Indiako ibaiak
Kategoria:Rajastango geografia
Kategoria:Gujarateko geografia
Kategoria:Rajastango ibaiak